Diari Oficial de la Generalitat Valenciana


Sumari del DOGV 6082, del 19-08-2009 (2009/8774)

Judici verbal de desnonament per falta de pagament 001334/2008. Notificació de la sentència a Ascensión Milagros Ramos Guillem.
-------------------------------------------------------------------------------------------------------------------------------

### Dades del document

Número de DOGV
:   6082

Data del DOGV
:   19-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/8774


Data del document
:   03-07-2009

Organisme emissor
:   Jutjat de Primera Instància Número 20 de València

Tipus de document
:   Edicte

Judici verbal de desnonament per falta de pagament 001334/2008. Notificació de la sentència a Ascensión Milagros Ramos Guillem. [2009/8774]  
Judici verbal (desnonament per falta de pagament) 001334/2008  
Part demandant: Construcciones Ruzafa, SA.  
Part demandada: Ascensión Milagros Ramos Guillem.  
Sobre: verbals arrendaticis.  
En el judici esmentat s'ha dictat la resolució que té l'encapçalament i la dispositiva que literalment són com segueix:  
«Sentència número 000119/2009  
València, 25 de juny de 2009  
María del Carmen Moreno Martínez, magistrada del Jutjat de Primera Instància número 20 de València, he vist estes actuacions de judici verbal número 1334/2008 seguides a instància de la mercantil Construcciones Ruzafa, SA, representada per la procuradora María Esperanza de Oca Ros i amb la direcció tècnica del lletrat Rafael Pla Belda contra Ascensión Milagros Ramos Guillem, declarada en rebel·lia, i atesos els següents:  
Dispositiva  
Estime la demanda formulada per la procuradora María Esperanza de Oca Ros, en nom i representació de la mercantil Construcciones Ruzafa, SA, contra Ascensión Milagros Ramos Guillem, sobre resolució per falta de pagament de la renda de contracte d'arrendament de local de negoci i plaça d'aparcament i sobre reclamació de quantitat (8.212,80 euros), import corresponent a les rendes del període de juliol de 2008 a juny de 2009, i declare resolt per falta de pagament de la renda el contracte d'arrendament relatiu al local siti al carrer d'Uruguai, número 11, planta segona, porta 7a, de València i a la plaça d'aparcament número 12 del soterrani de l'edifici Uruguai 5-3-7 i 9 de València, i en conseqüència, condemne Ascensión Milagros Ramos Guillem a sotmetre's a esta declaració, havent de deixar lliure, vacu, expedit i a disposició de la demandant el dit local i la plaça d'aparcament en el termini legal, amb l'advertència de llançament en la data més pròxim possible que fixe l'SCAC.  
Així mateix, condemne Ascensión Milagros Ramos Guillem a pagar a Construcciones Ruzafa, SA, la quantitat de 8.212,80 euros, més l'interés incrementat en tres punts des de la data en què hagué de ser pagada cada renda fins al pagament efectiu.  
També es condemna la part demandada Ascensión Milagros Ramos Guillem a pagar a Construcciones Ruzafa, SA, l'import de les rendes que vencen a partir de juny de 2009 fins al lliurament a la demandant de la possessió del local i plaça d'aparcament arrendats.  
S'imposen les costes a la part demandada.  
Contra esta sentència podrà interposar-se un recurs d'apel·lació, que es prepararà davant d'este Jutjat en el termini dels cinc dies següents al de la seua notificació.  
No s'admetrà el recurs a la demandada si quan el prepara, no manifesta, i ho acredita per escrit, que ha pagat les rendes vençudes i les que d'acord amb el contracte haja de pagar per endavant.  
Esta és la meua sentència que es portarà als llibres corresponents i una testimoniança a les actuacions que l'han motivada, que pronuncie, mane i firme.»  
Atés que es desconeix el domicili o la residència actuals de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte al tauler d'anuncis del Jutjat i en el Diari Oficial de la Comunitat Valenciana, per a dur a terme la diligència de notificació de la sentència.  
València, 3 de juliol de 2009.- La secretària judicial: María del Carmen Moreno Martínez.